《过侯城里有感》
明代·魏泽

笋舆冲雨过侯城，抚景依然感慨兴。黄鸟向人空百啭，青猿堕泪只三声。

山中自可全高节，天下难居是盛名。却忆令威千载后，重归华表不胜情。

作者简介：应天府高淳人，一说溧水人，字彦恩。洪武中官刑部尚书。靖难之役后，谪宁海县丞。成祖杀方孝孺族党时，匿孝孺九岁幼子方德宗，使得免祸。